Document ID: 32005R1084

KOMISIJAS REGULA (EK) Nr. 1084/2005
(2005. gada 8. jūlijs),
ar ko groza II, III un V pielikumu Padomes Regulā (EEK) Nr. 3030/93 par kopīgiem noteikumiem konkrētu tekstilizstrādājumu importam no trešām valstīm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 3030/93 par kopīgiem noteikumiem konkrētu tekstilizstrādājumu importam no trešām valstīm (1), un jo īpaši tās 19. pantu,
tā kā:
(1)
Beidzoties PTO Nolīguma par tekstilprecēm un apģērbu termiņam, 2005. gada 1. janvārī tika atceltas tekstilpreču un apģērbu kategoriju importa kvotas vis-à-vis PTO biedriem.
(2)
Pirms kvotu liberalizācijas Kopiena 2004. gada 13. decembrī ar Padomes Regulu (EK) Nr. 2200/2004 (2) ieviesa pārraudzības sistēmu attiecīgo 35 kategoriju tekstilpreču importa darījumu uzraudzības sistēmu.
(3)
Ar 242. punktu darba grupas ziņojumā par Ķīnas Tautas Republikas (“ĶTR”) pievienošanos PTO (ar tekstilizstrādājumu īpašo drošības klauzula jeb “TSSC”) (3) tika radīta iespēja noteikt īpašus drošības pasākumus Ķīnas tekstilpreču eksportam. Tajā noteikts, ka gadījumā, ja PTO dalībvalsts uzskata, ka Ķīnas izcelsmes tekstilpreču imports tirgus traucējumu dēļ draud aizkavēt šo preču tirdzniecības attīstību, dalībvalsts varētu pieprasīt apspriedes ar ĶTR, lai ierobežotu šādus tirgus traucējumus vai izvairītos no tiem.
(4)
Lai transponētu darba grupas ziņojuma 242. punktu Kopienas tiesību aktos, Padome ar Regulu (EK) Nr. 138/2003 (4) iekļāva 10.a) pantu Regulā (EEK) Nr. 3030/93.
(5)
Saistībā ar tekstilizstrādājumu īpašo drošības klauzulu Komisija 2005. gada 6. aprīlī pieņēma pamatnostādnes, kā piemērot Regulas (EEK) Nr. 3030/93 10.a pantu (Pamatnostādnes).
(6)
Saskaņā ar 242. punktu darba grupas ziņojumā par ĶTR pievienošanos PTO un saskaņā ar Regulas (EEK) Nr. 3030/93 10.a pantu Eiropas Komisija pieprasīja un vadīja apspriedes ar ĶTR jautājumā par tādām ĶTR izcelsmes preču kategorijām, attiecībā uz kuru importu tika uzskatīts, ka tirgus traucējumu dēļ tas draudēja aizkavēt saskaņotu tirdzniecības attīstību. Šādas apspriedes tika pabeigtas 2005. gada 10. jūnijā un to rezultātā tika panākts abpusēji pieņemams risinājums attiecībā uz desmit kategoriju precēm. Apspriežu rezultāts ir atspoguļots tajā pašā dienā panāktajā Saprašanās memorandā starp Eiropas Komisiju un Ķīnas Tautas Republikas Tirdzniecības ministriju par dažu Ķīnas Tautas Republikas izcelsmes tekstilpreču un apģērbu eksportu uz Eiropas Savienību.
(7)
Saprašanās memorands attiecas uz šādu desmit kategoriju preču importu Kopienā no Ķīnas Tautas Republikas: 2. kategorija (kokvilnas audumi), 4. kategorija (T krekli), 5. kategorija (svīteri), 6. kategorija (garās bikses), 7. kategorija (blūzes), 20. kategorija (gultas veļa), 26. kategorija (kleitas), 31. kategorija (krūšturi), 39. kategorija (galdauti un virtuves dvieļi) un 115. kategorija (linšķiedras vai rāmijas dzija). Atbilstīgie muitas kodi ir uzskaitīti Regulas (EEK) Nr. 3030/93 I pielikumā.
(8)
Komisija uzskata, ka sakarā ar tirgus traucējumu esību vai to draudiem minēto kategoriju Ķīnas Tautas Republikas izcelsmes preču imports turpmāk minēto iemeslu dēļ draud aizkavēt saskaņotu tirdzniecības attīstību 242. panta nozīmē darba grupas ziņojumā par ĶTR pievienošanos PTO un Regulas (EEK) Nr. 3030/93 10.a panta nozīmē.
(9)
Ķīnas Tautas Republikas izcelsmes 2. kategorijas preču (kokvilnas audumu) importa apjoms 2005. gada pirmajos četros mēnešos, salīdzinot ar to pašu laikposmu 2004. gadā, ir palielinājies par 71 %. Tādējādi šīs kategorijas preču imports sasniedz 124 % no trauksmes līmeņa, kas norādīts pamatnostādnēs (trauksmes līmenis). Tajā pašā laikposmā šīs kategorijas preču imports no visām valstīm ir pieaudzis nedaudz - 4 %. Taču Ķīnas Tautas Republikas izcelsmes preču vidējā cena (pēc importa darījumu uzraudzības sistēmas datiem), ir samazinājusies par 21 %, daudz straujāk nekā citu valstu izcelsmes preču vidējā cena (- 2 %, pamatojoties uz Eurostat datiem par laikposmu no janvāra līdz martam). Situācija vēl vairāk saasinās attiecībā uz 2.A apakškategorijas preču (denīma audumu) importu, jo 2005. gada pirmajā ceturksnī to imports no Ķīnas Tautas Republikas, salīdzinot ar to pašu laikposmu 2004. gadā, ir palielinājies par 102 %, kamēr kopējais imports ir palielinājies par 15 % un vidējās gabalcenas samazinājušās par 20 %.
(10)
Ķīnas Tautas Republikas izcelsmes 4. kategorijas preču (kokvilnas audumu) importa apjoms 2005. gada pirmajos četros mēnešos, salīdzinot ar to pašu laikposmu 2004. gadā, ir palielinājies par 199 %. Šīs kategorijas preču imports sasniedz 197 % no trauksmes līmeņa. Tajā pašā laikposmā šīs kategorijas preču imports no visām valstīm ir pieaudzis 24 %. Ķīnas Tautas Republikas izcelsmes vidējā importa cena ir samazinājusies par 37 %.
(11)
Ķīnas Tautas Republikas izcelsmes 5. kategorijas preču (svīteru) importa apjoms 2005. gada pirmajos četros mēnešos, salīdzinot ar to pašu laikposmu 2004. gadā, ir palielinājies par 530 %. Šīs kategorijas preču imports sasniedz 194 % no trauksmes līmeņa. Tajā pašā laikposmā šīs kategorijas preču imports no visām valstīm ir pieaudzis 14 %. Ķīnas Tautas Republikas izcelsmes importa vidējā cena ir samazinājusies par 42 %.
(12)
Ķīnas Tautas Republikas izcelsmes 6. kategorijas preču (garo bikšu) importa apjoms 2005. gada pirmajos četros mēnešos, salīdzinot ar to pašu laikposmu 2004. gadā, ir palielinājies par 413 %. Šīs kategorijas preču imports sasniedz 312 % no trauksmes līmeņa. Tajā pašā laikposmā šīs kategorijas preču imports no visām valstīm ir pieaudzis 18 %. Ķīnas Tautas Republikas izcelsmes vidējā importa cena ir samazinājusies par 14 %.
(13)
Ķīnas Tautas Republikas izcelsmes 7. kategorijas preču (blūžu) importa apjoms 2005. gada pirmajos četros mēnešos, salīdzinot ar to pašu laikposmu 2004. gadā, ir palielinājies par 256 %. Šīs kategorijas preču imports sasniedz 207 % no trauksmes līmeņa. Tajā pašā laikposmā šīs kategorijas preču imports no visām valstīm ir pieaudzis 4 %. Ķīnas Tautas Republikas izcelsmes vidējā importa cena ir samazinājusies par 30 %.
(14)
Ķīnas Tautas Republikas izcelsmes 20. kategorijas preču (gultas veļas) importa apjoms 2005. gada pirmajos četros mēnešos, salīdzinot ar to pašu laikposmu 2004. gadā, ir palielinājies par 158 %. Šīs kategorijas preču imports sasniedz 107 % no trauksmes līmeņa. Tajā pašā laikposmā šīs kategorijas preču imports no visām valstīm ir pieaudzis par 6 %. Ķīnas Tautas Republikas izcelsmes importa vidējā cena ir samazinājusies par 34 %.
(15)
Ķīnas Tautas Republikas izcelsmes 26. kategorijas preču (kleitu) importa apjoms 2005. gada pirmajos četros mēnešos, salīdzinot ar to pašu laikposmu 2004. gadā, ir palielinājies par 219 %. Šīs kategorijas preču imports sasniedz 212 % no trauksmes līmeņa. Tajā pašā laikposmā šīs kategorijas preču imports no visām valstīm ir pieaudzis par 1 %. Pēc uzraudzības sistēmas sniegtajiem datiem Ķīnas Tautas Republikas izcelsmes importa vidējā cena ir palielinājusies par 2 %. Tomēr Eurostat sniegtie faktiskie pirmā ceturkšņa dati liecina par ievērojamu cenu kritumu - 42 %.
(16)
Ķīnas Tautas Republikas izcelsmes 31. kategorijas preču (krūšturu) importa apjoms 2005. gada pirmajos četros mēnešos, salīdzinot ar to pašu laikposmu 2004. gadā, ir palielinājies par 110 %. Šīs kategorijas preču imports sasniedz 145 % no trauksmes līmeņa. Tajā pašā laikposmā šīs kategorijas preču imports no visām valstīm ir pieaudzis par 6 %. Ķīnas Tautas Republikas izcelsmes importa vidējā cena ir samazinājusies par 37 %.
(17)
Ķīnas Tautas Republikas izcelsmes 39. kategorijas preču (galdautu un virtuves dvieļu) importa apjoms 2005. gada pirmajos četros mēnešos, salīdzinot ar to pašu laikposmu 2004. gadā, ir palielinājies par 64 %. Šīs kategorijas preču imports sasniedz 110 % no trauksmes līmeņa. Tajā pašā laikposmā šīs kategorijas preču imports no visām valstīm ir pieaudzis par 10 %. Ķīnas Tautas Republikas izcelsmes vidējā importa cena ir samazinājusies par 39 %.
(18)
Ķīnas Tautas Republikas izcelsmes 115. kategorijas preču (linšķiedras vai rāmijas dzijas) importa apjoms 2005. gada pirmajos četros mēnešos, salīdzinot ar to pašu laikposmu 2004. gadā, ir palielinājies par 55 %. Šīs kategorijas preču imports sasniedz 150 % no trauksmes līmeņa. Tajā pašā laikposmā šīs kategorijas preču imports no visām valstīm ir pieaudzis par 40 %. Ķīnas Tautas Republikas izcelsmes importa vidējā cena ir saglabājusies stabila (pēc importa darījumu uzraudzības sistēmas datiem tā palielinājusies par 3 % vai saskaņā ar Eurostat datiem nav mainījusies. Taču jāatzīmē, ka Ķīnas Tautas Republikas izcelsmes vidējā importa gabalcena ir zemāka par pusi no Kopienas ražotāju vidējās cenas.
(19)
Saprašanās memorandā noteiktie Ķīnas Tautas Republikas izcelsmes tekstilpreču un apģērbu importa apjomi, kā arī citi īstenošanas pasākumi jātransponē Regulā (EEK) Nr. 3030/93.
(20)
Regulas (EEK) Nr. 3030/93 III pielikuma 27. pants jāgroza, lai dalībvalstis saskaņā ar dažu tekstilpreču importa darījumu retrospektīvas uzraudzības sistēmu sīkāk izstrādātu datu nosūtīšanas noteikumus.
(21)
Tāpēc Regula (EEK) Nr. 3030/93 attiecīgi jāgroza.
(22)
Šī regula stājas spēkā trešajā dienā pēc tās publicēšanas, lai nodrošinātu strauju Saprašanās memoranda īstenošanu.
(23)
Šajā regulā paredzētie pasākumi ir saskaņā ar Tekstilpreču komitejas atzinumu, kas izveidota Regulas (EEK) Nr. 3030/93 17. pantu,
IR PIEŅĒMUSI ŠO REGULU.
1. pants
Regulas (EEK) Nr. 3030/93 II, III un V pielikumu groza, kā paredzēts šīs regulas pielikumā.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 8. jūlijā

Labels: 1
3
18
5